als_Latn dik_Latn sag_Latn
Gjykata e Tiranës ka vendosur arrest me burg për 3 personat që vodhën nëpërmjet sistemit kompjuerik të një kompanie fluturimesh në Belgjikë. Elvi Memaj, Marsen Vathi dhe Fabian Kuqi akuzohen se kanë përfituar në mënyrë të paligjshme 139 mijë euro, shumë e cila u bllokua nga bankat shqiptare.
Nga aktet e administruara rezulton se në muajin janar 2015, shtetasit Elvi Memaj, Marsen Vathi dhe Fabian Kuqi, duke bashkëpunuar me njëri-tjetrin, nëpërmjet ndërhyrjes së paligjshme në sistemin e një shoqërie fluturimesh në Belgjikë, kanë transferuar në numrat e llogarive të tyre në dy banka të ndryshme në Shqipëri, përkatësisht shumat 100,000 euro dhe 39,000 euro.
Transfertat janë realizuar sikur janë kthyer nga tregtari (kompania ajrore) si “Kthim parash”, ose “refund” i pagesave të mëparshme të kryera nga shtetasit Elvi dhe Marsen.
Shtetasit Elvi Memaj, Marsen Vathi dhe Fabian Kuqi, kanë konsumuar veprën penale “Mashtrimi kompjuterik”, në bashkëpunim, më shumë se një herë, parashikuar nga neni 143/b i Kodit Penal.
als_Latn als_Latn als_Latn als_Latn